Anne & Stiili peatoimetaja Mari-Liis Helvik: isiklikud kriisid võivad olla nii kibedad, et neist ei suuda rääkida isegi sosinal
Olen viimase kuu jooksul mõelnud palju vaimsele tervisele.
Jah, osaliselt seepärast, et sõda, inflatsioon ja muud õudused on nutitelefoni tõttu sõna otseses mõttes iga päev taskus ja käekotis ning kõhedust tekitavad uudised ümbritsevad meid 24/7. Aga ka seepärast, et nii selgelt on meeles eelmises numbris ilmunud peaasi.ee vaimse tervise eksperdi Minna Silla tõdemus, et ei tasu unustada, et globaalsetest kriisidest sõltumata on inimestel endiselt ka isiklikud kriisid ja et neid ei tohiks kunagi pisendada.